CELEX: 62018TN0661
Language: et
Date: 2018-11-07 00:00:00
Title: Kohtuasi T-661/18: 7. novembril 2018 esitatud hagi – Securitec versus komisjon

21.1.2019   
            
            
               ET
            
            
               Euroopa Liidu Teataja
            
            
               C 25/46
            
         
      7. novembril 2018 esitatud hagi – Securitec versus komisjon
      (Kohtuasi T-661/18)
      (2019/C 25/60)
      Kohtumenetluse keel: prantsuse
      
         Pooled
      
      
         Hageja: Securitec (Livange, Luksemburg) (esindaja: advokaat P. Peuvrel)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesolev tühistamishagi vormiliselt vastuvõetavaks;
               
            
                  —
               
               
                  tunnistada tühistamishagi sisuliselt põhjendatuks;
               
            
                  —
               
               
                  sellest tulenevalt tühistada 7. septembri 2018. aasta tagasilükkav otsus;
               
            
                  —
               
               
                  tühistada ka komisjoni 17. septembri 2018. aasta otsus;
               
            
                  —
               
               
                  teha muud vajalikud korraldused;
               
            
                  —
               
               
                  mõista komisjonilt välja kohtukulud ja muud käesoleva hagiavalduse esitamisega tekkinud kulud.
               
            
         Väited ja peamised argumendid
      
      Hagi põhjendamiseks esitab hageja kolm väidet.
      
                  1.
               
               
                  Esimene väide, et rikutud on põhjendamiskohustust esiteks komisjoni 7. septembri 2018. aasta otsuses lükata tagasi pakkumine, mille hageja esitas hankemenetluses nr HR/R1/PR/2017/059 „Ohutussüsteemide hooldamine Belgias ja Luksemburgis Euroopa Komisjoni kasutuses olevates ja/või hallatavates hoonetes“ (ELT 2018/S 209-476275), ning teiseks 17. septembri 2018. aasta otsuses, millega keelduti hagejale esitamast täpsustusi, mida ta soovis saada eespool nimetatud hankemenetluse kohta. Nimelt piirdutakse otsuses lükata tagasi hageja pakkumine kinnitusega, et pakkumuses esitatud hind ei olnud kõige madalam, samas kui hinnakriteerium ei olnud ainus hankedokumentides ette nähtud hindamiskriteerium. Kuna ebapiisav põhjendus on samaväärne põhjenduse puudumisega, toob see kaasa otsuse tühistamise.
               
            
                  2.
               
               
                  Teine väide, et vaidlustatud otsus on õigusvastane. Selle kohta väidab hageja, et madalaima hinna kriteerium ei olnud ainus kriteerium ning lisaks pidi pakkumine olema korrakohane. Hageja sõnul ei olnud aga edukal pakkujal NEDAP sertifikaati, mis oli hankedokumentide kohaselt ometi nõutud. Seetõttu sõlmiti hankeleping selle äriühinguga ebaseaduslikult ning vaidlustatud otsused tuleb tühistada.
               
            
                  3.
               
               
                  Kolmas väide, et vaidlustatud otsustes on rikutud läbipaistvuse, võrdse kohtlemise ja diskrimineerimiskeelu põhimõtteid, arvestades eelkõige ebaproportsionaalset nõuet, et Luksemburgis osa nr 4 kohta pakkumise esitavate ettevõtjate miinimumkäive peab olema 900 000 eurot, ning seda, et komisjon ei vastanud 28. juuni 2018. aasta kirjale, milles hageja talle selle kohta küsimusi esitas.